**מהלך השיעור**

**✨ פתיחה:**

מהו שער?

* אילו שערים אנחנו מכירים מהחיים? (שער החצר, שער בית הספר, שער האריות, שער כדורגל וכו').
* נבקש מהילדים להציע סוגים של שערים

**📖 לימוד**

*נאזין לפיוט*[*"פתח לנו שער"*](https://www.youtube.com/watch?v=AmEG0cuGPD8&t=5s)*ונכתוב את מילותיו על הלוח.*

נסביר שתפילת נעילה היא התפילה המסיימת את יום הכיפורים שהוא יום גדוש בתפילות ויש הנוהגים להעביר את היו כולו בבית הכנסת ובתפילה. תפילת נעילה שונה מעט וגדושה בפיוטי בקשה.לאחר התפילה תוקעים בשופר- מייד בצאת היום- וזו התקיעה בשופר היחידה ביום הכיפורים.

**💬שאלות לדיון**

* מהו השער אותו מבקשים בתפילה לפתוח?
* למה הכוונה במילים " כי פנה היום"?
* למה דווקא בצאת היום מבקשים לפתוח את השער?

נסביר שנהוג להשתמש במילה **שער** גם כאשר אין הכוונה לשער קיים ועומד. לדוגמא: שער לספר, או הביטוי "נכנס בשערי העיר", גם כשאין לעיר חומה ושערים. על המוצא דרך לשפר את הישגיו בלימודים אפשר לומר שנפתח לו שער. הילדים יתבקשו להביא דוגמאות נוספות.

**💡פעילות:**

 הילדים יתחלקו לזוגות. כל זוג יבנה שער בעזרת הגוף והידיים ויזמין זוג אחר לעבור בו. הגננת תזמין כל זוג בתורו לבנות שער, מבלי לגלות איזה סוג של שער הוא בונה.

ילדים יתנדבו לעבור בשער וינסו לנחש איזה שער זה.

**שלב ב':**"פתחוהו רחב"- המעבר משער ממשי לשער סימבולי.

זוג הילדים האחרון יתבקש ליצור שער, ולהרחיבו בהדרגה כך שמספר גדל והולך של ילדים יוכלו לעבור בו (אין צורך שהילדים יעברו ממש, אלא שידמיינו אנשים רבים עוברים). בסופה של "ההרחבה" עומדים שני הילדים בוני השער עם ידיים מורמות בשני צדי הגן, כשהקשר ביניהם, כלומר השער שיצרו, דמיוני בלבד.

**🎒 יצירה**

* כל ילד ייצור שער משלו במחברת. השער ייצג פתיחה למשהו חדש שהוא היה רוצה להצליח בו בשנה הבאה. לדוגמא: שער להצלחה בלימודים, שער להצלחה בחברה, שער לקליטה טובה בארץ וכו'.

**📝 עיבוד וסיכום:**

* נתלה כרזה עם המילים **פתח לנו שער בעת נעילת שער,**הילדים יציירו או יכתבו מה מבקש המתפלל באומרו מילים אלו, ובקשות שלהם.

### טקסט מרכזי

"פְּתַח לָנוּ שַׁעַר, בְּעֵת נְעִילַת שַׁעַר, כִּי פָּנָה יוֹם"

להאזנה:[פתח לנו שער בביצוע יהורם גאון](https://www.youtube.com/watch?v=AmEG0cuGPD8&t=5s)